《再和一篇以答固穷之句》
宋代·程俱

车行有险夷，初不入天守。乘颠了无择，正自全于酒。

我身天地间，毫末寄九有。正当带笭箵，章甫误加首。

久知田园乐，不信村野丑。平生笑何人，戚戚柳州柳。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。